
ประกาศองค์การบริหารส่วนตำบลบ้านยา
เรื่อง  รับสมัครบุคคลเพื่อเข้ารับการสรรหาและการเลือกสรรเป็นพนักงานจ้าง
ประเภท พนักงานจ้างทั่วไป ขององค์การบริหารส่วนตำบลบ้านยา 


*****************************
ด้วยองค์การบริหารส่วนตำบลบ้านยา อำเภอหนองหาน จังหวัดอุดรธานี มีความประสงค์จะดำเนินการรับสมัครบุคคลเพื่อเข้ารับการสรรหาและเลือกสรร  เพื่อสั่งจ้างและแต่งตั้งเป็นพนักงานจ้างขององค์การบริหารส่วนตำบลบ้านยา  ซึ่งว่างตามแผนอัตรากำลัง ๓ ปี ประจำปีงบประมาณ พ.ศ. ๒๕๖4-2566
อาศัยอำนาจความในมาตรา  22 ประกอบกับมาตรา 25 แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542 และตามประกาศคณะกรรมการพนักงานส่วนตำบลจังหวัดอุดรธานี เรื่อง หลักเกณฑ์และเงื่อนไขเกี่ยวกับพนักงานจ้าง   ลงวันที่ ๒๕ เดือน มิถุนายน พ.ศ. ๒๕๔๗ และแก้ไขเพิ่มเติม ถึงฉบับที่ 6 ลงวันที่ 7 ธันวาคม 2559  หมวด 4 การสรรหาและการเลือกสรร ข้อ 18 ข้อ 19 และข้อ 20 จึงประกาศรับสมัครบุคคลเพื่อเข้ารับการสรรหาและเลือกสรรเป็นพนักงานจ้าง ประเภท พนักงานจ้างทั่วไป ขององค์การบริหารส่วนตำบลบ้านยา โดยมีรายละเอียดดังต่อไปนี้
   
๑.  ตำแหน่งที่รับสมัคร 


1.1 พนักงานจ้างทั่วไป  จำนวน  1  ตำแหน่ง  1   อัตรา   ดังนี้



1.2.1 ตำแหน่ง พนักงานขับรถดับเพลิง (ทั่วไป)  สังกัดสำนักปลัด   จำนวน  ๑  อัตรา
2. คุณสมบัติของผู้มีสิทธิสมัครสอบ  ผู้สมัครสอบต้องมีคุณสมบัติทั่วไปและคุณสมบัติเฉพาะตำแหน่งดังต่อไปนี้
2.1 คุณสมบัติทั่วไปของผู้มีสิทธิสมัคร ผู้สมัครสอบต้องมีคุณสมบัติและไม่มีคุณสมบัติต้องห้าม
ตามประกาศคณะกรรมการพนักงานส่วนตำบลจังหวัดอุดรธานี เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ 25 มิถุนายน พ.ศ.2547 และแก้ไขเพิ่มเติม ฉบับที่ 6  ลงวันที่ 7 ธันวาคม 2559 ดังต่อไปนี้



(๑) มีสัญชาติไทย
 
(๒) มีอายุไม่ต่ำกว่า 18 ปีบริบูรณ์และไม่เกิน 60 ปีบริบูรณ์ (นับถึงวันปิดรับสมัคร)
(๓) ไม่เป็นบุคคลล้มละลาย
 
(๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่น
เฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล ดังนี้




ก. โรคเรื้อนในระยะติดต่อหรือในระยะที่ปรากฏอาการเป็นที่รังเกียจสังคม




ข. วัณโรคในระยะอันตราย
ค. โรคเท้าช้างในระยะที่ปรากฏอาการเป็นที่รังเกียจแก่สังคม




ง. โรคติดยาเสพย์ติดให้โทษ




จ. โรคพิษสุราเรื้อรัง
(๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่                       
ในพรรคการเมือง

(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น
(๗) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิด
ทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(๘) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจหรือ
หน่วยงานอื่นของรัฐ
(๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่น
ของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น (ในวันทำสัญญาจ้าง)
(10) สำหรับภิกษุ สามเณร นักพรต ชี ชีพราหมณ์ ไม่สมารถสมัครเข้ารับการสรรหา 
และเลือกสรรเพื่อบรรจุและแต่งตั้งได้  ทั้งนี้ตามหนังสือกรมสารบรรณ  คณะรัฐมนตรีฝ่ายบริหารที่ นว.89/2501 ลงวันที่ 27 มิถุนายน 2501 และตามความในข้อ 5 ของคำสั่งมหาเถรสมาคม ลงวันที่ 22  กันยายน 2521 โดยอนุโลม
2.2 คุณสมบัติที่ใช้เฉพาะสำหรับตำแหน่ง  
ผู้สมัครสอบตำแหน่งใดจะต้อง มีหน้าที่  ความรับผิดชอบ  ลักษณะงานที่ปฏิบัติ เป็นผู้มีคุณสมบัติเฉพาะสำหรับตำแหน่ง ตามเอกสารแนบท้ายประกาศ (ผนวก ก.)
๓. ลักษณะงานที่ปฏิบัติและหน้าที่ความรับผิดชอบ

     ตามเอกสารแนบท้ายประกาศ (ผนวก ก.)
๔. อัตราค่าตอบแทน (ค่าจ้าง) ที่จะได้รับระยะเวลาการจ้าง

     ตามเอกสารแนบท้ายประกาศ (ผนวก ก.)
๕. วันเวลาและสถานที่รับสมัครสอบ
 ผู้ที่ประสงค์จะสมัครสอบติดต่อและขอยื่นใบสมัครพร้อมหลักฐานการสมัครด้วยตนเองได้ที่ สำนักงานปลัดองค์การบริหารส่วนตำบลบ้านยา อำเภอหนองหาน จังหวัดอุดรธานี ตั้งแต่ วันที่ 11 เดือน สิงหาคม –วันที่ 22 เดือน สิงหาคม พ.ศ.๒๕๖5 เวลา ๐๘.๓๐ – ๑๖.๓๐น. (เว้นวันหยุดราชการ) หรือสอบถามรายละเอียดเพิ่มเติมได้ที่สำนักปลัดองค์การบริหารส่วนตำบลบ้านยา หมายเลขโทรศัพท์ ๐-๔๒21-9922
๖. เอกสารและหลักฐานที่จะต้องนำมายื่นในการสมัครสอบ
ผู้สมัครสอบต้องยื่นใบสมัครสอบด้วยตนเองต่อเจ้าหน้าที่รับสมัครสอบ โดยกรอกรายละเอียดในใบสมัครให้ถูกต้องครบถ้วน พร้อมสำเนาเอกสารรับรองความถูกต้อง อย่างละ ๑ ฉบับ ดังนี้
๖.๑ ใบสมัครที่กรอกข้อมูลถูกต้องสมบูรณ์

6.2 รูปถ่ายหน้าตรงไม่สวมหมวกและแว่นตาดำ ขนาด ๑ นิ้ว จำนวน ๓ รูป (ถ่ายไว้ไม่เกิน ๖  เดือนนับถึงวันปิดรับสมัคร)
๖.3 สำเนาทะเบียนบ้าน  
๖.4 สำเนาบัตรประจำตัวประชาชน

๖.5 ใบรับรองแพทย์ ที่แสดงว่าไม่เป็นโรคต้องห้ามตามที่คณะกรรมการพนักงานส่วนตำบลกำหนด ซึ่งออกไม่เกิน ๑ เดือน นับถึงวันยื่นใบรับสมัคร
๖.6 สำเนาวุฒิการศึกษา หนังสือรับรอง หรือระเบียนแสดงผลการเรียนอย่างใดอย่างหนึ่งแสดงว่าเป็นผู้มีวุฒิการศึกษาตรงตามตำแหน่งที่สมัครสอบ

๖.7 สำเนาหลักฐานอื่นๆ (ถ้ามี) เช่นใบเปลี่ยนชื่อตัว ชื่อสกุล 
6.8 สำเนาใบอนุญาตขับรถไม่ต่ำกว่าประเภทที่ 2 (ไม่ต่ำกว่า บ.2 หรือ ท.2) ตามกฎหมายว่าด้วยกรมการขนส่งทางบก 
สำหรับการสมัครสอบครั้งนี้ ให้ผู้สมัครสอบได้ตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะตำแหน่ง ตรงตามประกาศรับสมัครสอบและภายหลังปรากฏว่าผู้สมัครสอบรายใดมีคุณสมบัติดังกล่าวไม่ครบถ้วนหรือไม่ถูกต้อง องค์การบริหารส่วนตำบลบ้านยาจะถือว่าเป็นผู้ขาดคุณสมบัติในการสมัครสอบและไม่มีสิทธิ์ได้รับการบรรจุแต่งตั้ง
๗. ค่าธรรมเนียมในการรับสมัคร
ผู้สมัครสอบจะต้องเสียค่าธรรมเนียมในการสมัครสอบ ตำแหน่งพนักงานจ้างทั่วไป อัตราตำแหน่งละ 50 บาท (ค่าธรรมเนียมการสมัครจะไม่จ่ายคืนให้ไม่ว่ากรณีใดๆ)
๘. ประกาศรายชื่อผู้มีสิทธิเข้ารับการสรรหาและเลือกสรร
องค์การบริหารส่วนตำบลบ้านยา จะประกาศรายชื่อผู้มีสิทธิสอบเข้ารับการสรรหาและเลือกสรร  ในวันที่  25 สิงหาคม ๒๕65  โดยปิดประกาศ  ณ  ที่ทำการองค์การบริหารส่วนตำบลบ้านยา หรือสอบถามได้ที่หมายเลขโทรศัพท์ 0-4221-9922 (ในวันเวลาราชการ)
๙. วันเวลา และสถานที่สอบคัดเลือกฯ
9.1 วันที่ 29 สิงหาคม  ๒๕65  เวลา 09.00 – 12.00 น. สอบข้อเขียนภาคความรู้ทั่วไป (ภาค 
ก.) และภาคความรู้และภาคความสามารถเฉพาะตำแหน่ง (ภาค ข.) ณ ห้องประชุมองค์การบริหารส่วนตำบลบ้านยา


9.2 วันที่ 29 สิงหาคม  ๒๕65  เวลา 13.00 น.เป็นต้นไป สอบสัมภาษณ์ภาคความเหมาะสมกับ
ตำแหน่ง (ภาค ค.) ณ ห้องประชุมองค์การบริหารส่วนตำบลบ้านยา 
10. หลักสูตรและวิธีการสอบคัดเลือก
10.1 ตำแหน่ง พนักงานขับรถดับเพลิง (ประเภททั่วไป) ผู้สมัครต้องได้รับการประเมินสมรรถนะ
ตามหลักเกณฑ์การประเมินแบ่งออกเป็น 3  ภาค (คะแนนเต็ม 300 คะแนน) รายละเอียดปรากฏตามภาคผนวก ข แนบท้ายประกาศนี้
10.1.1 ภาคความรู้ความสามารถทั่วไป (ภาค ก) คะแนนเต็ม 100 คะแนน
-ข้อสอบเลือกตอบ (ปรนัย)   (50ข้อ)



10.1.2 ภาคความรู้ความสามารถที่ใช้เฉพาะสำหรับตำแหน่ง (ภาค ข) คะแนนเต็ม 100 คะแนน
-ข้อสอบเลือกตอบ (ปรนัย)   (50ข้อ)



10.1.3 ภาคความเหมาะสมกับตำแหน่ง (ภาค ค) คะแนนเต็ม 100 คะแนน




-ทดสอบโดยการสัมภาษณ์  คะแนน  50  คะแนน




-ทดสอบโดยการปฏิบัติ    คะแนน  50  คะแนน
11. เกณฑ์การตัดสิน
 การตัดสินว่าผู้ใดเป็นผู้เลือกสรรได้ให้ถือเกณฑ์ว่าต้องเป็นผู้ที่ได้รับคะแนนในการประเมินสมรรถนะในแต่ละภาคที่สอบตามหลักเกณฑ์และวิธีการเลือกสรร ไม่ต่ำกว่าร้อยละ 60 โดยการดำเนินการจ้างจะเป็นไปตามลำดับคะแนนที่สอบได้ โดยเรียงลำดับที่จากผู้ได้คะแนนรวมมากกว่าเป็นผู้อยู่ในลำดับที่สูงกว่า ในกรณีที่มีผู้ได้คะแนนรวมเท่ากันให้ผู้ที่ได้เลขประจำตัวสอบก่อนเป็นผู้อยู่ในลำดับที่สูงกว่า

๑2. การประกาศรายชื่อและการขึ้นบัญชีรายชื่อผู้ผ่านการเลือกสรร                  
 องค์การบริหารส่วนตำบลบ้านยา  จะประกาศรายชื่อผู้ผ่านการเลือกสรรตามลำดับคะแนนสอบที่ได้  ในวันที่ 1  กันยายน ๒๕๖5  ณ  ที่ทำการองค์การบริหารส่วนตำบลบ้านยา อำเภอหนองหาน  จังหวัดอุดรธานี  หรือทางเว็บไซต์ www.banya.go.th และสอบถามได้ที่หมายเลขโทรศัพท์ 0-4221-9922  (ในวันเวลาราชการ)  โดยบัญชีรายชื่อดังกล่าวให้เป็นอันยกเลิกหรือสิ้นสุดผลไป เมื่อเลือกสรรครบกำหนด 1 ปี นับแต่วันขึ้นบัญชีหรือนับแต่วันประกาศรับสมัครในตำแหน่งที่มีลักษณะงานเดียวกันนี้ใหม่ แล้วแต่กรณี
๑3. เงื่อนไขการจ้างและการแต่งตั้งเป็นพนักงานจ้าง
13.๑  ผู้สอบคัดเลือกได้จะได้รับการจัดจ้างและแต่งตั้งตามลำดับที่ในบัญชีผู้สอบ
คัดเลือกได้

       

13.๒  กรณีผู้สอบคัดเลือกได้และถึงลำดับที่ที่จะได้รับการจ้างและแต่งตั้ง  มีวุฒิการศึกษาสูงกว่าที่กำหนดไว้ตามประกาศฯ นี้  จะนำมาใช้เพื่อเรียกร้องสิทธิใด ๆ  เพื่อประโยชน์ของตนเองไม่ได้

      

 13.๓  ผู้ที่ผ่านการสอบคัดเลือกฯ  และได้รับการจัดจ้างและแต่งตั้งเป็นพนักงานจ้างขององค์การบริหารส่วนตำบลบ้านยา  จะต้องมีบุคคลที่เป็นข้าราชการพลเรือนสามัญหรือข้าราชการพนักงานส่วนท้องถิ่น  ตำแหน่งระดับปฏิบัติการขึ้นไป  เป็นผู้ค้ำประกัน




13.๔  องค์การบริหารส่วนตำบลบ้านยา  จะเรียกผู้ผ่านการสอบคัดเลือกมาทำสัญญาจ้างและจัดจ้าง  สำหรับพนักงานจ้างตามภารกิจและพนักงานจ้างทั่วไป ต่อเมื่อคณะกรรมการพนักงานส่วนตำบลจังหวัดอุดรธานี  (ก.อบต.)  ได้มีมติให้ความเห็นชอบแล้วเท่านั้น  

      

 13.๕  ในวันทำสัญญาจ้าง  ผู้ซึ่งจะได้รับการจ้างเป็นพนักงานจ้างจะต้องมีคุณสมบัติและไม่มีลักษณะต้องห้ามตามประกาศคณะกรรมการพนักงานส่วนตำบลจังหวัดอุดรธานี  เรื่อง  หลักเกณฑ์และเงื่อนไขเกี่ยวกับพนักงานจ้าง  ลงวันที่  ๒๕  มิถุนายน  ๒๕๔๗            


       

13.๖  หากมีปัญหาเกี่ยวกับคุณสมบัติของผู้สมัคร  ซึ่งองค์การบริหารส่วนตำบลบ้านยา  อาจตรวจสอบพบในภายหลัง  ผู้สมัครจะต้องถูกเพิกถอนสิทธิการได้รับการคัดเลือก  พร้อมคืนเงินค่าตอบแทนนับแต่วันที่ตนได้รับการจัดจ้างและไม่อาจเรียกร้องสิทธิประโยชน์ใด ๆ ที่ถูกเพิกถอนได้


ผู้ใดสนใจสมัครสอบคัดเลือกในครั้งนี้ ให้ยื่นใบสมัครด้วยตนเอง ตามวัน เวลา และสถานที่ ดังกล่าว หรือติดต่อสอบถามรายละเอียดเพิ่มได้ที่ งานการเจ้าหน้าที่ สำนักปลัด องค์การบริหารส่วนตำบลบ้านยา โทร.042-219922 ในวันและเวลาราชการ
จึงประกาศให้ทราบโดยทั่วกัน
ประกาศ ณ  วันที่  3  เดือน สิงหาคม พ.ศ.๒๕๖5  
                                                                [image: image2.png]


     
    (นายยุรนันท์  แก้ววิเชียร)
     นายกองค์การบริหารส่วนตำบลบ้านยา
ภาคผนวก  ก
แนบท้ายประกาศองค์การบริหารส่วนตำบลบ้านยา เรื่อง  รับสมัครบุคคลเพื่อเข้ารับการสอบคัดเลือก

เป็นพนักงานจ้างทั่วไป ขององค์การบริหารส่วนตำบลบ้านยา ประจำปีงบประมาณ พ.ศ.๒๕65  
ลงวันที่  3  สิงหาคม  2565
**********************************      
พนักงานจ้างทั่วไป

1. ตำแหน่ง พนักงานขับรถดับเพลิง (จ้างทั่วไป)  สังกัด สำนักปลัด  จำนวน  ๑  อัตรา
หน้าที่และความรับผิดชอบ
ปฏิบัติหน้าที่เกี่ยวกับการขับรถดับเพลิง บำรุงรักษา ทำความสะอาด และแก้ไขข้อขัดข้องเล็กๆ 
น้อยๆ ของรถดับเพลิงและปฏิบัติงานตามที่ผู้บังคับบัญชามอบหมาย
ลักษณะงานที่ปฏิบัติ
ขับรถดับเพลิง (รถบรรทุกน้ำเอนกประสงค์)  บำรุงรักษา   ทำความสะอาดรถดับเพลิง  ที่อยู่ใน
ความรับผิดชอบ ตลอดจนอุปกรณ์และเครื่องใช้ต่าง ๆ ของรถดับเพลิงให้อยู่ในสภาพเรียบร้อยพร้อมที่ใช้ปฏิบัติราชการได้ทุกเวลา แก้ไขข้อขัดข้องเล็ก ๆ น้อย ๆ  ในการใช้รถดับเพลิง  ดำเนินการจัดทำรายงานการใช้รถดับเพลิงในการไปราชการไว้เป็นหลักฐาน หรืองานอื่นใดที่เกี่ยวข้อง  และปฏิบัติหน้าที่อื่นที่ตามที่ผู้บังคับบัญชามอบหมาย

คุณสมบัติเฉพาะตำแหน่ง 
1.เพศชาย มีอายุไม่ต่ำกว่า 18 ปีบริบูรณ์และไม่เกิน 60 ปีบริบูรณ์ (นับถึงวันเปิดรับสมัคร) 


๒.มีความรู้ความสามารถเหมาะสมในการปฏิบัติงานในหน้าที่
๓.ไม่จำกัดวุฒิการศึกษา และได้รับใบอนุญาตขับรถยนต์ประเภท 2 ขึ้นไป (ไม่ต่ำกว่า บ.2 หรือ 
ท.2) ตามกฎหมายกำหนดและมีทักษะ ความรู้ความชำนาญในการขับเครื่องจักรกลขนาดเบาหรือรถบรรทุก 6 ล้อ หรือ 10 ล้อ  
ระยะเวลาการจ้าง
กำหนดระยะเวลาการจ้างพนักงานจ้างทั่วไป  มีสัญญาจ้างคราวละไม่เกิน 1 ปี

ค่าตอบแทนที่ได้รับ


อัตราค่าตอบแทนเดือนละ ๙,๐๐๐.- บาท  และเงินเพิ่มการครองชีพชั่วคราวตามหลักเกณฑ์                  
***************************************

ภาคผนวก ข
หลักสูตรและวิธีการสอบแข่งขัน
หลักเกณฑ์และวิธีการสอบแข่งขัน แบ่งออกเป็น 3 ภาค

พนักงานจ้างทั่วไป

-ตำแหน่งพนักงานขับรถดับเพลิง

๑. ภาคความรู้ความสามารถทั่วไป (ภาค  ก)   คะแนนเต็ม 100  คะแนน 

เป็นการทดสอบโดยวิธีการสอบข้อเขียนแบบปรนัย โดยคำนึงถึงระดับความรู้ความสามารถที่ต้องการตามระดับตำแหน่ง ดังต่อไปนี้
     

(1) ความรู้เกี่ยวกับองค์การบริหารส่วนตำบลบ้านยา ได้แก่ ข้อมูลพื้นฐาน โครงสร้าง แผนพัฒนา ยุทธศาสตร์ ข้อบัญญัติ เป็นต้น
     

(2) ความรู้ความสามารถทางคณิตศาสตร์
     

(3) ความรู้ความสามารถในการศึกษา  วิเคราะห์  และสรุปเหตุผล  ตามหลักวิชาการ
     

(4) ความรู้ความสามารถในการใช้ภาษาไทยโดยการสรุปและตีความจากข้อความสั้น ๆ หรือบทความและให้พิจารณาเลือกใช้ภาษาในรูปแบบต่าง ๆ  จากคำหรือกลุ่มคำ  ประโยคหรือข้อความสั้น ๆ  หรือให้ทดสอบโดยการอย่างอื่นที่เหมาะสมกับการทดสอบความรู้ความสามารถ



(5) นโยบายรัฐบาล  นโยบายกระทรวงมหาดไทย  นโยบายกรมส่งเสริมการปกครองท้องถิ่น  และนโยบายของผู้บริหารองค์การบริหารส่วนตำบล
(6) ทดสอบความรู้ความสามารถภาษาอังกฤษขั้นพื้นฐาน
     

(7) รัฐธรรมนูญแห่งราชอาณาจักรไทย  พ.ศ. ๒๕6๐
(8) เหตุการณ์ปัจจุบันทางการเมือง  เศรษฐกิจ  และสังคม
2. ภาคความรู้ความสามารถที่ใช้เฉพาะตำแหน่ง (ภาค  ข)  สอบข้อเขียน  100  คะแนน
เป็นการทดสอบโดยวิธีการสอบข้อเขียน แบบปรนัย  โดยคำนึงถึงระดับความรู้ ความสามารถที่
ต้องตามระดับตำแหน่ง ดังต่อไปนี้


-ตำแหน่งพนักงานขับรถดับเพลิง
(1) พระราชบัญญัติจราจรทางบก พ.ศ.2522 และฉบับแก้ไขเพิ่มเติมถึงปัจจุบัน
(2) พระราชบัญญัติรถยนต์ พ.ศ.2522
(3) พระราชบัญญัติสภาตำบล และองค์การบริหารส่วนตำบล พ.ศ.2537 และที่แก้ไข
เพิ่มเติมจนถึงปัจจุบัน
(4) ความรู้เกี่ยวกับงานตามลักษณะงานที่ปฏิบัติของตำแหน่งพนักงานขับรถดับเพลิง
(5) ความรู้อื่นที่เกี่ยวข้องกับการปฏิบัติหน้าที่
3. ภาคความเหมาะสมกับตำแหน่ง (ภาค  ค)   สอบสัมภาษณ์  ๑๐๐  คะแนน
  
(๑.) ประเมินบุคลิกภาพ  มนุษย์สัมพันธ์  ท่วงทีวาจา  ประวัติส่วนตัว  ประวัติการศึกษา  ประวัติการทำงาน  ทัศนคติ  ความคิดริเริ่มสร้างสรรค์  ปฏิภาณไหวพริบ  และบุคลิกภาพอื่น ๆ จากการสัมภาษณ์ เพื่อพิจารณาความเหมาะสมในด้านต่าง ๆ 
(๒.) ทดสอบปฏิบัติงาน  หรือปฏิบัติการอื่น ๆ  ที่เหมาะสมกับตำแหน่ง 
************************************
ภาคผนวก ค
แนบท้ายประกาศองค์การบริหารส่วนตำบลบ้านยา ลงวันที่ 3  สิงหาคม  ๒๕๖5
วิธีการสรรหาและเลือกสรรพนักงานจ้างทั่วไป 
	วัน เวลา สอบ
	สมรรถนะ

